khistorydata/jeongjo-sjw-relations huggingface dataset:
정조 16년
壬子四月初五日卯時上御重熙堂右承旨入侍時右承旨趙衍德假注書趙台榮記注官金良倜記事官徐有榘原任直提學李秉模原任直閣徐鼎修鄭東浚檢校直閣李晩秀徐榮輔直閣南公轍以次進伏訖上曰嶺儒應製試券當親爲考試諸閣臣以次對讀可也秉模等以次進讀試券上考試訖命書傳敎曰鄒魯之鄕能守吾道曠感於先正眎嘉於多士特設試所於陶山致祭之日者意豈泛然且聞閣臣還朝奏對諸生近尤惕勵告戒開場入門爲萬數而徐趨讓先莫敢有喧譁者重爲諸臣喜之及見所捧試券近半萬張多有合作西北猶有遣官設科之例況今閣臣銜命體貌尤有重於試官則入格優等者宜有拔例論賞賦三上幼學姜世白生員金熙洛竝直赴殿試三中進士金象九幼學曺深各給二分三下幼學趙居信進士郭璿權馨復生員權思浩李泰淳幼學金馨進南漢朝各給一分草三下幼學李鼎儼等十八人義草三下從仕郞趙沐洙各給紙五卷筆五枝墨三笏入格諸人招致本道監營設樂厚饋之試券一一分給今番致祭試士之擧合有成書傳示來許傳敎致祭文及閣臣差備官座目入格榜目入門收券數爻入格試券中優等四張依瓊林聞喜錄凡例作爲冊子自本道刊印以進入格儒生陶山書院道內列邑各給一件板本藏于陶山後形止狀聞事分付鼎修曰道內還穀元來不敷狀請加分無歲無之而至於今年以有閏朔之故排巡不足比前尤甚諸邑加請之報踵至臣非不知分留本意之爲重而有不可膠守常法不思所以變通之道今年亦依近例參量加分分給實數從後狀聞事令廟堂稟處何如上曰量宜加分可也出擧條命退諸臣以次退出
정조 16년
行都承旨趙尙鎭坐行左承旨李鎭復坐右承旨趙衍德坐直左副承旨徐榮輔坐右副承旨申獻朝坐同副承旨金孝建坐直注書二員未差假注書鄭尙愚仕趙台榮仕直事變假注書沈鎜仕
정조 16년
徐榮輔啓曰大司憲申應顯未肅拜執義鄭東觀雜科進掌令宋煥箕在外宋民載持平閔師宣呈辭李益恢未署經監察茶之之意敢啓傳曰知道
정조 16년
傳于申獻朝曰右副承旨入侍
정조 16년
傳于徐榮輔曰政官牌招開政傳于徐榮輔曰左副承旨同副承旨入侍
정조 16년
傳于趙衍德曰兩司拿推人員飭已施竝分揀放送
정조 16년
玉堂前望單子入之校理張玉顯副校理韓致應尹魯東修撰宋俊載李顯道副修撰李翊模落點
정조 16년
申獻朝啓曰新除授修撰李顯道副修撰李翊模方在罷散中何以爲之敢稟傳曰許遞此外前望點下中時帶久任郞者仍任前職
정조 16년
徐榮輔啓曰吏曹參判朴祐源參議徐邁修牌不進推考傳旨及罷職傳旨今方捧入而判書金思穆以典醫監提調雜科進參判更卽牌招何如傳曰允參議只推一體牌招
정조 16년
承旨前望單子入之趙尙鎭李鎭復金孝建落點
정조 16년
傳于申獻朝曰吏曹參判更卽牌招同參政事
정조 16년
兵曹口傳政事副司直金憙
정조 16년
兵曹口傳政事副司果金羲淳金履喬
정조 16년
有政吏批判書金思穆雜科進參判朴祐源內閣進參議徐邁修行都承旨趙尙鎭進啓曰判書金思穆雜科進參判朴祐源內閣進小臣獨政未安何以爲之敢稟傳曰只出緊任以李周顯爲司諫韓商新鄭來百爲校理沈奎魯爲副校理朴師默爲修撰金熙稷李景溟爲副修撰洪明浩爲右尹李英敎爲刑曹正郞金履中爲瑞興府使李祉源爲果川縣監奉常判官張至顯典籍韓致應仍任事承傳禮曹佐郞李顯默減下
정조 16년
兵批判書李秉模參判李祖源參議柳文養病參知金載翼入直進同副承旨金孝建進副護軍崔景洪彦喆李日運副司直洪明浩朴孝成副司果尹致性李恒演柳弘之竝單付
정조 16년
以京畿監司徐鼎修狀啓判府事兪彦鎬祿俸不爲領受事
정조 16년
傳于申獻朝曰更爲輸送事回諭
정조 16년
以全羅監司鄭民始狀啓參奉高時良不得上送事傳于金孝建曰待後日政差出
정조 16년
以慶尙監司鄭大容狀啓薦新生竹笋節候尙早限內不得封進惶恐待罪事傳于金孝建曰勿待罪事回諭
정조 16년
金孝建以一所巡廳言啓曰去夜發巡至宗廟墻外摘奸時左邊捕盜廳軍官擅離直次不知去向莫重守直之地有此執頉萬萬駭然該廳大將常時不能檢飭之罪令攸司稟處何如傳曰巡將奉御牌體貌非輕路遇大臣以下亦皆除辟而捕將亦佩命召及傳令御牌不但體貌幾相等矣向者巡將李百亨之御將請罪之措語已礙眼今此草記尤駭然閫帥之請罪猶請廟堂之稟處況將臣乎自有百亨別出新式朝廷所務者惟體貌前巡將李百亨罷職昨日巡將令兵判招問委折草記此後如有不可不論之罪則以何以爲之措語無敢以令攸司等說復循謬例事申飭可也
정조 16년
徐榮輔以濬川司言啓曰濬川今月初七日始役之意敢啓傳曰知道
정조 16년
趙衍德以義禁府言啓曰兩司拿推人員飭已施竝分揀放送事命下矣時囚罪人洪彦喆沈興永李日運柳星漢鄭東愼朴孝成等分揀放送之意敢啓傳曰知道
정조 16년
趙衍德以刑曹言啓曰因左邊捕盜廳啓辭偸竊坐板及草芚罪人奴景得移送刑曹照律事命下矣取考律文則大明律賊盜條有曰盜官物者杖一百徒三年依此律奴景得江原道三陟府徒三年定配而過齋後決杖一百卽爲押送之意敢啓傳曰知道
정조 16년
趙衍德以刑曹言啓曰因司憲府所啓二月三月間事今始發啓者專由於下吏之作奸該吏照律定配事命下矣取考律文則大明律詐僞條有曰凡問事報上不以實者杖八十徒二年司憲府當該書吏秋得成依此律決杖八十後全羅道康津縣定配所卽爲押送之意敢啓傳曰知道
정조 16년
趙衍德以刑曹言啓曰因兵曹啓辭省記外攔入集成門雇立軍者斤金移送法司照律嚴繩事命下矣取考律文則大明律宮殿門擅入條有曰擅入宮殿門者杖六十徒一年依此律者斤金決杖六十黃海道鳳山郡徒一年定配而過齋後決杖押送之意敢啓傳曰知道
정조 16년
左議政蔡濟恭箚曰伏以臣之冒叨匪據今已五載區區寸忱非不欲粉骨報恩而其奈才疎識短不能贊聖化而平物情何哉噫都堂會圈有國之大政也臣情事悲苦疾病沈淹何敢與聞於斯而促敎荐下不敢屢違强寬冠服拚死赴坐此妄也圈席之會未能量度時勢不善屈意俯仰以致事端層生此妄也至若二銓堂手自行圈數日之後忽稱目見猥雜目旣見焉手何圈之以一人之身而手不從目是果何理也臣性本疎闊信人如己未料退後之言至於如此此又妄也況僚相以休休有容之量與臣有同寅協恭之意臣若處事允當何至有昨日箚擧臣於百瘡千疣尤莫能自揜惟當自反而已臣於日前人言之出豈不欲一箚自列備悉衷情而顧念朝廷大體廻遑歷日今則罪過益著處義漸緊不可一例泯默抛却士夫廉愧一退之義堅如石畫玆敢先陳短箚仰聽處分伏乞聖慈將臣議政之任亟命鐫改仍許退伏田廬以卒餘生千萬血祝取進止答曰省箚具悉卿懇予旣專任卿雖躗言日至謗書盈篋皆當屬之自起自滅之科物各付物而已旣往尙覺齒酸堂疏之事又添一執言之柄卿之參是錄是豈卿樂爲者促敎經宿黽勉冒膺使卿狼狽之者非卿之故卿何以妄之一字旣言復言過自菲薄乃爾僚相云云似無他意於卿但銓堂疏語誠不免帶得攙及底意思卿所謂手不從目云者彼必無辭自解無論如此如彼朝象所貴寧靜年少新進方銳之氣鋒卿等在宜隨處坐鎭俾不得任其紛拿今乃反於是昨出右相箚今有左相箚昨曛今午左酬右答承佐者寅協之義固如是乎竊爲卿等恥之望須亟斷來箚卽起視事仍傳曰此批答遣史官傳諭
정조 16년
壬子四月初六日辰時上御重熙堂左副承旨同副承旨入侍時左副承旨李百亨同副承旨申獻朝假注書趙台榮記注官金良倜記事官徐有榘以次進伏訖上命書傳敎曰不爲仕進承旨許遞前望單子入之與未差之代待下批牌招察任上曰新錄中罷散人敍用出榻敎又命書公事判付訖命退承史以次退出
정조 16년
壬子四月初六日辰時上御重熙堂同副承旨入侍時同副承旨金孝建假注書鄭尙愚記注官金良倜承膺祚以次進伏訖上命讀公事書判付訖命書傳敎曰不爲仕進承旨許遞前望單子入之與未差之代待下批牌招察任又命書傳敎曰以抄啓文臣仕進內閣以御製寫役職務相妨校理金羲淳與未肅拜及不爲仕進玉堂竝許遞與未差之代前望單子入之待下批牌招察任又命書榻敎曰新除授承旨中罷散人竝敍用命退承史以次退出
정조 16년
行都承旨趙尙鎭坐行左承旨李鎭復坐直右承旨趙衍德坐直左副承旨申耆坐右副承旨申獻朝坐同副承旨金孝建坐注書徐有聞病一員未差假注書鄭尙愚仕直趙台榮仕事變假注書沈鎜仕
정조 16년
藥房都提調朴宗岳提調金履素行左承旨李鎭復啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 16년
金孝建啓曰大司憲申應顯未肅拜執義鄭東觀雜科進掌令宋煥箕在外宋民載持平閔師宣呈辭李益恢未署經監察茶時之意敢啓傳曰知道
정조 16년
申獻朝啓曰來十一日朝參日次矣敢啓傳曰停
정조 16년
申獻朝啓曰來十一日輪對日次矣敢啓傳曰爲之
정조 16년
申獻朝啓曰來十一日專經文臣殿講日次矣敢稟傳曰與武臣專經講同日設行而武臣則以射代講日字更待下敎
정조 16년
申獻朝啓曰御營廳將官來言今日本廳軍兵日次私習云矣敢啓傳曰知道
정조 16년
傳于申耆曰日次問候右相旣造朝方欲引接卿亦入來同爲入侍事令備郞傳于左相承旨前望單子入之申耆落點
정조 16년
趙尙鎭啓曰新除授左副承旨申耆牌招察任何如傳曰允
정조 16년
兵曹口傳政事副司直徐榮輔
정조 16년
趙尙鎭啓曰未下直守令當日辭朝事命下而唐津縣監李晩祥憲府則旣已署經諫院則尙未署經龍仁縣監林淳浩兩司俱未署經云憲府則除在外未署經雜科進去外未肅拜呈告人員竝卽牌招諫院則司諫李周顯獻納李尙度正言高廷憲李之耼俱在外大司諫李喆模雜科進去無以備員署經何以爲之敢稟傳曰兩司臺諫竝許遞今日政差出待下批牌招署經
정조 16년
趙尙鎭啓曰吏曹判書金思穆以典醫監提調雜科進參判朴祐源參議徐邁修牌不進推考傳旨及罷職傳旨今方捧入而開政命下之後如是違牌不卽擧行事甚未安參判更爲牌招何如傳曰允
정조 16년
趙尙鎭啓曰吏曹判書金思穆以典醫監提調雜科進參判朴祐源參議徐邁修再牌不進推考傳旨及罷職傳旨今方捧入而開政命下之後如是違牌不卽擧行事體所在誠極未安參判所當更請牌招而係是一日三牌何以爲之敢稟傳曰參議只推牌招
정조 16년
有政吏批判書金思穆雜科進參判朴祐源進參議徐邁修進行都承旨趙尙鎭進以洪秀晩李翊模爲校理金履喬李顯道爲副校理柳河源李之耼爲修撰李明淵鄭東幹爲副修撰趙宗鉉爲典設提調尹九宗爲吏曹佐郞孫碩周爲判校鄭文在爲濟用主簿李度文爲引儀知經筵單洪檍同經筵單鄭好仁洪彦喆爲司諫韓光植爲獻納張至冕鄭毅祚爲正言再政鄭好仁爲大司憲李趾永爲掌令李益洙嚴耆爲持平
정조 16년
兵批判書李秉模進參判未差參議柳文養病參知金載翼入直進左副承旨申耆進具㢞爲都摠管李鼎揆爲副摠管尹得運爲同知姜游權尙鎭爲僉知張鉉宅爲宣傳官洪秀晩爲文兼金泰慶爲長壽別將副護軍李太亨副司直李洪載朴奎淳副司果尹悌東沈興永同知單安允執僉知單李命赫
정조 16년
申獻朝啓曰玉堂上下番俱空事甚未安今日政新除授玉堂待下批牌招推移入直何如傳曰允
정조 16년
申獻朝啓曰新除授弘文館修撰李之耼時在忠淸道忠州地副修撰鄭東幹時在平安道平壤地經筵入番事緊斯速乘馹上來事下諭何如傳曰竝許遞兵郞則仍任
정조 16년
刑曹堂上前望單子入之參判李祖源參議金履禧落點
정조 16년
趙衍德啓曰新除授刑曹參議金履禧方在罷散中何以爲之敢稟傳曰敍用
정조 16년
傳于申耆曰飭已行前訓將趙心泰給牒敍用
정조 16년
以宣傳官望筒傳于申耆曰前宣傳官尹相重分揀
정조 16년
以慶尙監司鄭大容狀啓慈仁縣民家失火事傳于李鎭復曰方春斗邑民人失所極爲矜惻元恤典應式外已別大中小戶別加顧恤斫給材木斯速奠接畢奠接後形止狀聞事回諭
정조 16년
趙尙鎭以吏批言啓曰翼陵參奉李源明呈狀內矣身所患胸腹之症每當換節之時發作無常症情危惡實無供仕之望云身病旣如是則不可强令察任今姑改差何如傳曰允
정조 16년
申耆以兵曹言啓曰巡廳草記傳曰巡將奉御牌體貌非輕路遇大臣以下亦皆除辟而捕將亦佩命召及傳令御牌不但體貌幾相等矣向者巡將李百亨之御將請罪之措語已礙眼今此草記尤駭然閫帥之請罪猶請廟堂之稟處況將臣乎自有百亨別出新式朝廷所務者惟體貌前巡將李百亨罷職昨日巡將令兵判招問委折草記此後如有不可不論之罪則以何以爲之措語無敢以令攸司等說復循謬例事申飭可也事命下矣依傳敎昨日一所巡將李鉉重招致問其委折則以爲昨日初更後行巡至宗廟大門外當牌捕校卒點考則左右廳校卒俱存故周行他處罷漏時還到巡廳而監軍隨而入來爲言曰有草記之事云問其何事則監軍嚴耆答曰四更後巡到宗廟大門外則左邊捕校謂以身病猝發徑先擅離至於闕點該廳捕將不可不草記請罪此則吾所執頉非巡將所知今日廳坐監軍親呈草記此外無他可告云巡廳書員亦爲招問則一如巡將所告矣凡於巡監軍之行雖是佩符之人亦皆避路者以其奉命之有先後也至如將臣之直爲請罪實關事面該監軍事極爲疎忽而旣有草記之命爲先査實以入此後如有不可不論之罪則以何以爲之措語而無敢復循謬例事嚴飭巡廳之意敢啓傳曰知道
정조 16년
禮曹啓目粘連檢校直閣李晩秀論列諸條儘有意見竝嚴飭該府使依此定式以爲永久遵行之地事分付道臣何如啓竝只依回啓施行爲旀以此書啓謄出全本下送該道令道伯與邑倅相議一一釐正後詳載於邑中掌故爲旀陵卒之闕額聞甚駭然此後道臣頻加考察復循謬習者守令論罪事嚴飭分付而嚴飭而已則豈有其效乎令廟堂取考本府京納軍布身布中守陵戶除給役布使之移屬守護以爲不離之地陵在同崗者亦不必各定竝以此意知悉擧行後草記爲良如敎
정조 16년
吏曹判書金思穆參判朴祐源等疏曰伏以臣等卽伏見左議蔡濟恭箚本則攙及臣等昨日聯疏句語遣辭深緊疑怒太過臣等實不勝瞿然訝惑之至夫都堂會圈首相主管之文衡取捨之其他參座之人不過備例加圈而至於銓堂之圈非特必圈於停當之人芸館國子無所不可臣等今番事其亦如斯而已以此而謂之手不從目則從古銓圈之殆遍三館者皆可曰手目異用乎第臣等之所慙恧者伊日圈會臣等旣參座矣且加圈矣又當圈事將完之際不能出一口氣相可否含糊溺職之罪臣等之所自知堂疏之論列以此也臣等之疏引亦以此也今大臣箚中堂疏之指斥圈事則略不提起臣等之過去自引則盛加操切誠莫曉其由也臣等名以銓堂猥參圈座自取狼狽橫擔譏責以此情踪尙何可晏然於周行乎玆敢聯陳短籲申暴衷懇伏乞聖明俯垂鑑諒亟賜鐫改以爲不職者之戒焉臣等無任云云答曰省疏具悉卿等勿辭行公
정조 16년
右副承旨申獻朝疏曰伏以臣父於日昨政除春秋館知事矣臣所帶修撰官之任揆以公格自在應遞連値齋日今始援例陳章伏乞聖明俯垂鑑諒特令有司照例遞改以安私分焉臣無任云云省疏具悉疏辭下該曹稟處
정조 16년
壬子四月初七日卯時上御誠正閣藥房入診入侍時都提調朴宗岳提調金履素行左承旨李鎭復假注書鄭尙愚記注官李宗烈金良倜待敎徐有榘醫官金光國李敬培李翊臣以次進伏訖宗岳曰日間聖體若何上曰一樣矣宗岳曰王大妃殿氣候何如上曰一樣矣宗岳曰惠慶宮氣候何如上曰一樣矣宗岳曰元子宮氣候何如上曰連爲好在矣宗岳曰醫官待令使之入診何如上曰不必診候矣宗岳曰今番節使齎來禮部咨中有加賞及使臣參宴兩事以前頭使行奉表稱謝之意令槐院撰出回咨定禁軍騎撥下送于灣府使之傳給鳳城以爲轉致北京之地何如上曰別爲撰出令知製敎製進可也出擧條上曰右副承旨入侍賤臣承命出傳右副承旨申獻朝進伏命讀公事書判付訖命書傳敎曰未下直守令皆令當日辭朝又命書傳敎曰在外及違牌玉堂許遞政官牌招開政又命書傳敎曰左副承旨許遞前望單子入之又命書傳敎曰承旨房仍又命書傳敎曰職務相妨刑曹參判許遞與參議之代前望單子入之待下批牌招察任獻朝曰同罪未敍人隨卽提稟事曾有定式矣前承旨金孝建前判官鄭來百前獻納李顯道前正言李翊模旣已蒙敍除職而前正郞李益洙前正言朴瑞源前司諫柳雲羽前正言鄭魯榮俱是同罪之人故敢此仰達矣上曰竝敍用可也出擧條命退諸臣以次退出
정조 16년
行都承旨趙尙鎭坐行左承旨李鎭復坐右承旨趙衍德坐直左副承旨申耆坐右副承旨申獻朝坐同副承旨金孝建坐直注書徐有聞病一員未差假注書鄭尙愚仕直趙台榮仕事變假注書未差
정조 16년
申耆啓曰大司憲鄭好仁執義鄭東觀牌招啓辭未下掌令宋煥箕在外李趾永持平李益洙嚴耆傳旨未下監察茶時之意敢啓傳曰知道
정조 16년
金孝建啓曰禁衛營將官來言今日本營軍兵日次私習及中日設行云矣敢啓傳曰知道
정조 16년
金孝建啓曰御營廳將官來言今日本廳軍兵日次私習及中日設行云矣敢啓傳曰知道
정조 16년
趙尙鎭啓曰昨日守令署經諫院未及爲之而諫吏誤告于本院本院則以龍仁縣監林淳浩諫院已署經書入啓辭吏曹則只憑諫吏誤傳知委於唐津縣監李晩祥至有下直肅拜之擧臣等之矇然啓辭不勝惶恐而守令署經之備員擧行法意甚重則未及署經之前下吏誤傳致此無前之擧事體所在極爲未安該守令下直勿施當該諫院臺諫推考除在外傳旨未下外大司諫李喆模卽爲牌招以爲備員署經之地何如傳曰允
정조 16년
趙尙鎭啓曰未下直守令皆令當日辭朝事命下而龍仁縣監林淳浩諫院則旣已署經而憲府則大司憲鄭好仁掌令李祉永持平李益洙嚴耆牌不進掌令宋煥箕在外無以備員署經云大司憲鄭好仁更爲牌招執義鄭東觀一體牌招以爲署經之地何如傳曰允
정조 16년
以大司諫李喆模執義鄭東觀牌不進罷職傳旨傳于申耆曰只推
정조 16년
傳于申耆曰右承旨同副承旨入侍
정조 16년
傳于申耆曰今夜弛禁事分付
정조 16년
申耆啓曰事變假注書沈鎜以抄啓文臣受由矣今姑改差何如傳曰允
정조 16년
申耆啓曰校理洪秀晩李翊模副校理金履喬李顯道修撰柳河源副修撰李明淵牌不進罷職傳旨今方捧入修撰李之耼副修撰鄭東幹在外玉堂上下番俱空已至多日事甚未安未差之代政官牌招開政差出待下批牌招推移入直何如傳曰罷職前望單子入之
정조 16년
玉堂前望單子入之校理尹魯東修撰金羲淳落點
정조 16년
以權道性囚單子傳于金孝建曰保放
정조 16년
以京畿監司徐鼎修狀啓長湍府民家失火事傳于申耆曰各別顧助卽速奠接事回諭
정조 16년
司諫洪彦喆啓曰臣姿性魯莽年紀衰頹淸朝耳目自知不稱前後僨誤非止一再昨叨諫院新命義分是懼冒沒出肅矣守令署經方有成命而僚臺或在外或違牌只有諫長方在雜科試所而聞各在公處各自成出亦多已例云故臣則先爲成出卽送院吏於諫長使之受來而門限已迫遂爾退出矣歸聞院吏未到之前諫長已爲畢試還家遂不得署經而因本院誤傳之致致有此壞格之擧臣之昏謬顚錯之失於是乎又益彰著矣其何敢一刻仍冒於臺次乎昨緣日暮今始來避所失尤大請命遞斥臣職答曰依啓
정조 16년
知中樞府事李弘稷疏曰伏以天佑我東元良之衣尺漸長八域延頸擧切瞻係如臣癃廢與覩晠事區區寸忱曷任蹈忭仍伏念螻蟻賤臣生老太平向於丁未之春司馬回榜之命特出於當式過五年之後恩牌遠降而巾衫食物則題送本道瞻聆所及鄕隣動色臣於是北望雲天以首頓地自不覺感涕之被面繼以前後恩資自天有隕乃以九耋之年遽至八座之階忽於今者樞府實銜亦出特旨耆社壽班猥忝賤跡貤贈之典將及於臣之三代洪造天大孰不激感而臣之所蒙若出格外病伏垂死之中蹶然而起手擎恩誥感極生悲竊自念縷命未絶之前一番叩謝義分之所不容已道途僵仆有不暇恤擔舁前進凡十有五日得入脩門一瞻觚稜仍詣靈壽閣伏覩我先大王御製御筆回憶三十年從班之舊事怳然如隔一晨益不禁涕淚之無從而顧臣犬馬之齒今至八十有八退伏窮鄕亦且十有七年保有今日是豈夢想之所及哉自此歸依松楸仰感恩榮從今至死莫非歌詠聖澤之日臣是何人兩朝之特恩深渥至此之極也欲報之德與天無涯卽地溘然更無餘憾而若臣所帶職名雖係散銜一出都門不可時日虛縻伏乞聖明亟賜收還以安賤分焉臣於告歸之日區區忠赤炳然不泯敢以芹曝之誠仰備黈纊之聽顧今河淸之頌作矣重光之謠騰矣宗社之篤慶寔惟我元子朝野之欣悅亦惟我元子而溫文漸就知思日長輔養之方莫如早敎賈誼之言有曰見正事聞正言行正道左右前後皆正人此其敎迪之實而其要不越乎早喩二字蓋自孩提之時預加導養之方則良知自然將就德性自然浸漬日新又新睿質天成故易曰蒙而養正聖功也早敎之義先聖亦言之矣近日郡邑之薦剡廟堂之抄選固知出自聖念則臣之耄言有不足輕重於其間而愛戴之忱不能自已敢此附陳惟聖慈先以身敎之而招筵經術之士闡明菁莪之化以基我東方億萬年無疆之休則臣當少須臾毋死更覩离筵之褥儀蹈舞於春臺壽域之中矣戀結愚衷當此便訣之際不知所裁更願天地父母恕其僭而察其忠焉臣無任云云答曰省疏具悉卿之所陳正得當當留意矣
정조 16년
壬子四月初八日辰時上御重熙堂右承旨同副承旨入侍時右承旨趙衍德同副承旨金孝建假注書趙台榮記注官李宗烈金良倜以次進伏訖上命讀奏知事李弘稷上疏訖仍命書批答又命書京畿監司徐鼎修狀啓判付訖命退承史以次退出
정조 16년
壬子四月初八日辰時上御重熙堂右副承旨入侍時右副承旨申獻朝假注書鄭尙愚記注官李宗烈金良倜以次進伏訖上命讀公事書判付訖命書臺諫避嫌批答訖命退承史以次退出
정조 16년
行都承旨趙尙鎭坐左承旨趙衍德坐直右承旨申耆坐直左副承旨申獻朝坐右副承旨金孝建坐同副承旨徐有秉在外注書徐有聞病一員未差假注書鄭尙愚仕趙台榮仕直事變假注書未差
정조 16년
申獻朝啓曰大司憲鄭好仁執義鄭東觀牌招啓辭未下掌令宋煥箕在外掌令李祉永持平李益洙嚴耆傳旨未下監察茶之時意敢啓傳曰知道
정조 16년
申獻朝啓曰壯勇營兵房金持默以兼察禁衛大將明日習陣次出去矣所佩虎符何以爲之敢稟傳曰仍佩往來
정조 16년
申獻朝啓曰守令署經命下已至經宿而憲府則大司憲鄭好仁執義鄭東觀牌不進推考傳旨及罷職傳旨捧入掌令宋煥箕在外掌令李祉永持平李益洙嚴耆傳旨未下諫院則大司諫李喆模牌不進罷職傳旨捧入獻納韓光植正言張至冕傳旨未下正言鄭毅祚在外司諫一員未差無以備員署經何以爲之敢稟傳曰竝許遞與未差之代政官牌招開政以在京無故人差出待下批牌招署經可也
정조 16년
傳于金孝建曰兵曹參判前望單子入之待下批牌招察任
정조 16년
兵曹參判前望單子入之李鎭復落點
정조 16년
傳于金孝建曰承旨前望單子入之待下批牌招察任
정조 16년
承旨前望單子入之趙心泰落點
정조 16년
申耆啓曰新除授承旨趙心泰乃是嘉義未經都承旨而趙尙鎭雖是嘉善方帶都承旨例不得降付何以爲之敢稟傳曰勿施今日政差出
정조 16년
傳于申獻朝曰大臣互引次對久未爲之廟務必多委積明日次對進定於今日早食後來會本司坐起例是下位大臣亦嘗出令則近久抛置者極爲慨然此意令廟堂知悉
정조 16년
申獻朝啓曰今日次對兩司當爲進參除在外傳旨未下外未肅拜呈告人員竝卽牌招何如傳曰允
정조 16년
傳于申獻朝曰大臣備局堂上引見
정조 16년
金孝建啓曰新除授校理尹魯東方在罷散中何以爲之敢稟傳曰勿施
정조 16년
金孝建以弘文館言啓曰本館上番闕直事甚未安今日政新除授玉堂待下批仍卽牌招入直何如傳曰允
정조 16년
有政吏批判書金思穆參判朴祐源參議徐邁修行都承旨趙尙鎭進以徐有秉爲承旨具㢞爲大司憲柳文養爲大司諫沈能翼爲執義崔烜爲司諫李日運鄭景祚爲掌令徐有沂朴孝成爲持平朴瑞源爲獻納鄭來百韓商新爲正言崔顯重爲校理尹致性爲副校理尹光普爲修撰金熙朝爲副修撰趙鎭井爲兵曹佐郞林鳳頀爲司藝許㬘爲兼引儀鄭東幹爲西學敎授元在明爲東部都事李在翼爲翼陵參奉李素爲信川郡守李齊淵爲交河郡守兵曹佐郞鄭東幹仍任事承傳
정조 16년
兵批判書李秉模病參判李鎭復入直進參議未差參知金載翼病右承旨申耆進副護軍李周顯宋民載副司直申應顯趙心泰徐龍輔韓商新鄭來百沈奎魯閔師宣李益恢李尙度副司果朴師默金熙稷李景溟高廷憲金基豐竝單付
정조 16년
以副校理尹致性修撰尹光普副修撰金熙朝牌不進罷職傳旨傳于申耆曰只推更爲牌招入直其中本館錄參圈玉堂則如是引義似然未下批之疏雖不敢執而爲言金達淳旣是館僚則傍草與正本當見之矣宜令一伸許遞此後復除無敢更爲撕捱之意各別嚴飭
정조 16년
申耆啓曰龍仁縣監林淳浩諫院則纔已署經憲府則大司憲具㢞牌不進執義沈能翼掌令鄭景祚持平徐有沂牌不進罷職傳旨捧入掌令李日運持平朴孝成俱在外無以備員署經何以爲之敢稟傳曰一司除署經下送
정조 16년
獻納朴瑞源啓曰臣庸愚譾劣本不合於淸朝耳目之任而向叨見職也義急懲討蒼黃登筵旣昧周旋之例又疎奏對之體只隨長憲徒事起伏忱誠淺薄未能回天此固臣罔赦之罪而伊時儒臣慨然之斥大僚譴削之請尙今慙恧無地自容此際新除又降天牌踵臨署經有命臣怵分畏義雖未免章皇出肅自念情踪有壞廉防豈可以爲日稍久有所自恕晏然冒據於臺次乎請命遞斥臣職答曰勿辭亦勿退侍
정조 16년
以京畿監司徐鼎修狀啓長湍回榜人嘉義韓汝胄加資一款令該曹稟處事傳于申耆曰近百歲老人之事何待回啓特爲加資口傳下批如可自力上來上來後頒花牌仍給宴需如難上來花牌下送宴需令本道擧行事回諭
정조 16년
以忠淸監司朴天衡狀啓延豊縣民家失火事傳于金孝建曰郵戶大村之被燒戶數若是夥然爲渠輩失所不但矜惻介在關防重地不可暫刻委置者應恤典外別給米包依年前西北已例有還上身役者一竝蠲除嚴飭道伯及地方官處斫材分給使各農節前改構後畢奠接形止仍令報來待報來發遣文備郞摘奸草記
정조 16년
以全羅監司鄭民始狀啓本道濟民左倉以遠輸有弊上言革罷因審理御史別單兩倉穀物一倂移捧於屬邑緣由事傳于申獻朝曰濟倉事湖南之或旣設旋罷或捧留各其邑海倉者果如所知湖南則民人上言之後先朝特下處分不以銷刻爲難者聖意有以仰認則獨於嶺南一道道臣之曰以難便者抑有別般委折乎近又詢問之下完伯狀啓來到已久嶺伯則尙無皁白者是豈爲民勤諮之意乎當該道臣推考令廟堂措辭申飭
정조 16년
以全羅監司鄭民始狀啓龍潭等邑民家失火事傳于金孝建曰方春失所極爲矜惻拔例顧恤畢奠接形止使之報來後狀聞事回諭
정조 16년
以全羅監司鄭民始狀啓玉果縣民家失火事傳于金孝建曰方春失所極爲矜惻拔例顧恤畢奠接形止使之報來後狀聞事回諭
정조 16년
申獻朝以禁衛營言啓曰各軍門試射時沒技人別單書入曾有前例矣今四月初八日番中日監試敎鍊官出身金希文柳葉箭邊五中沒技依例別單書入之意敢啓傳曰知道
정조 16년
申耆以義禁府言啓曰黃海監司李敬一啓本內長連縣監沈銖罪狀令攸司稟處事啓下矣沈銖時在任所云依例發遣府羅將拿來何如傳曰允
정조 16년
吏曹啓目粘連觀此承政院右副承旨申獻朝上疏則以爲臣父春秋館知事矣臣所帶修撰官揆以公格自在應遞特令有司照例遞改亦爲向有臥乎所相避之法在下當遞右副承旨申獻朝所兼春秋館修撰官之任今姑減下何如判付啓依允
정조 16년
兵曹啓目粘連鐵串堡別將金天肅拯活人命至於二十人之多似當依法典施以加資之典是白乎矣事係恩賞自下不敢擅便上裁何如判付啓依回啓施行爲良如敎
정조 16년
壬子四月初九日辰時上御熙政堂大臣備局堂上引見入侍時左副承旨申耆假注書趙台榮事變假注書沈鎜記注官李宗烈金良倜右議政朴宗岳刑曹判書李敏輔漢城判尹金尙集吏曹判書金思穆禮曹判書趙宗鉉行副司直李邦一徐有大開城留守李時秀以次進伏訖宗岳曰近日日候調和聖體若何上曰一樣矣宗岳曰王大妃殿氣候若何上曰一樣矣宗岳曰惠慶宮氣候若何上曰一樣矣宗岳曰向筵亦有仰達而昨今日氣甚好此時元子宮政合出遊於庭矣上曰卿言好矣宗岳曰此江華留守柳戇狀啓也以爲今春都試事當擧行而民人飢癘之後瘡痍甫起且累日留連實有妨農之慮依定式待秋合設事請令廟堂稟旨分付矣每當如此之時則多有退行之已例依定式合設何如上曰依爲之出擧條宗岳曰頃因前守禦使吳載純所啓該廳月課米預下一款有更稟之命矣所考前例則自丁未至庚戌連有預下之例且本廳事勢若不如是推移則支放等節無以繼用云該廳月課米四百石依近例引年上下之意分付惠廳何如上曰依爲之出擧條宗岳曰若有將才之可合剡擧者則不拘文蔭別薦擢用自有已例矣利川府使李彦植地處也人器也俱合奬拔特依別薦例以爲需用恐好矣上曰將臣進奏意見可也有大曰論其身手與才局則別薦例擢用恐好矣邦一曰臣雖未能詳知而聞其爲人則實合奬用矣上敎宗岳曰此後兵判及僚相登筵時更爲爛商可也宗岳曰臣有區區衷情不得不仰達矣都堂會圈事緣臣無似至於葛藤一則臣罪二則臣罪到今情地萬萬惶悚更無仰達者而第日前診筵旣伏承書問僚相之敎故果有私書之往復則所答亦無別白臣若見重豈有是事乎且況情地之外疾病復至難强特垂體諒亟命斥退卽臣區區之望也上曰雖未知答書辭意之如何而卿之所辭則過矣過矣若論圈事之善否則卿與左相同參左相之善爲卽卿之善爲也左相之不善爲亦卿之不善爲此何足爲引乎宗岳曰圈事之不愜物情臣果受而爲罪此所謂人必自侮而後人侮之也臣之一身受侮雖不足恤而第臣忝在大官則國體之壞損當復如何且今左相之不爲簉朝未知何事而若以圈事引而不出而臣獨晏然出仕則其在事面尤當如何哉更願體諒焉上曰有何體諒之端乎更勿辭巽可也上曰有廟謨乎宗岳曰此外不甚緊急者當俟僚相之登筵稟處矣上曰卿則就座也敏輔曰因畿營啓本自敦寧府李憲徽之僞造宗簿寺草記批旨事其子東健擊錚訴冤移送臣曹矣僞造批旨罪係一律嚴査處斷不容少緩而本事旣出憲徽則東健處究詰取服有傷倫理憲徽捉來鉤覈後稟處何如上曰依爲之出擧條上曰俄聞於筵臣則安富驛村俱被燒燼云卿等聞之否僉曰未聞矣上曰此驛果是巨驛而在於何邑耶宗岳曰本驛是延豐地而處在嶺底實爲南北之要衝矣上曰狀聞尙不來甚可訝也卿須探問若有眞箇失火之事則各別賙恤俾有奠接之實效可也宗岳曰果若失火則道伯尙不狀聞事甚稽忽方欲仰請論罪而傳言有難必信故姑置之矣今有言端敢此仰達矣延豐處在關防重地凡節殆不成樣誠非細慮聞其物情則本邑與忠州接壤以裒多益寡之義割忠州如干面付之延豐則似有差勝之道而事係變通姑俟左相登對以爲稟處恐好矣上曰唯尙集曰頃以本廳上納過限守令指名啓聞事行會各道矣過限各邑其間擧皆畢納而公州星州麻田交河四邑則尙有未收所當草記論勘而取考本廳謄錄則先大王丙子傳敎有此後過限不納者勿論全不納未收守令禁錮五年道臣拿問處之之命其中公州則事關大臣故不敢循例草記矣宗岳曰先朝受敎便是金石之典雖有事關大官該廳何可不爲草記乎至於公州事則臣待罪湖西時有所聞而知之者矣伊時該邑趁期上送則該吏從中偸弄出僞尺而考還及其事露之後逃走故方自本邑囚禁其弟而督現云事實旣如此則恐不宜專責於該守令而該廳旣不成給尺文則烏可不論罪乎蓋結錢所重何如而各該邑之愆期不納爲一痼弊誠不勝駭然自今以後申明先朝受敎各別嚴飭各道俾無如前遷就之弊恐不可已矣尙集曰尺文則自該廳初無成給之事矣上曰先朝下敎以守令之私自犯用愆期不納者別加嚴飭處之聖意也今聞卿言四邑雖曰已畢納後從中偸食云而故犯之本律容有可恕不察之重勘烏可或屈乎當該守令等本律減一等爲先盡行奪告身仍令該府拿問處之其中公州則該吏受還尺文卿云不爲成給姑勿勘律令該府拿問査處該道道伯事除非守令薦主坐罪一款外例不得以大拜前事追勘此則當自歸於勿論矣其餘道臣待守令捧供當處分矣出擧條宗岳曰向來以海美兵防船事仰達而請割洪州一面移付海美事蒙允矣聞湖西消息則海美民情以此歡欣鼓舞感祝國恩而在洪州亦無大段不便之端云矣其移屬之際擧行磨鍊等事如非本倅之鍊達綜核則必多爲弊海美縣監李永喆五考在今六月云限今年仍任以爲竢事之地何如上曰一年猶近限三年仍任可也出擧條上曰曾經春坊人幾皆收錄而獨李普觀見漏故使吏判搜問其子孫矣果已問知否思穆曰果搜問則普觀之子已作故只有孫子而年纔十六歲云矣上曰然則年未滿矣今此收用之敎錄于承傳冊以待年滿仍使渠家知有今日筵敎可也宗岳曰適因言端敢此仰達矣曾經桂坊諸人之恩資者因特敎皆已遞付都正而右長史金履復偶然見漏誠爲可惜況其地處文學與他自別宜有一體收用之典矣上曰然則一體檢擬事分付可也出擧條上曰新錄玉堂事日前亦有下敎而如是撕捱誠亦無怪今若改圈惟當斥退卿等而後始可爲之當初旣任之於卿等今又改之豈成說乎又若指陳姓名事尤不可議到在前則不知誰某故或令指陳而今也則不然使之指陳殆涉不誠豈可爲此乎金達淳疏後卿又請改錄改正之玉堂前此猶或行公而旣有改錄之說則豈可迫令行公乎以此之故卄八玉堂將有盡棄之慮寧不可悶乎此事何以則好也卿等須思善處之道可也宗岳曰臣固無他意見斥退臣等亟命改錄實合事宜若或不然使之指陳亦無不可矣上曰改錄一款苟非局面進退之時則未嘗有此例矣今豈可斥退卿等而爲之乎且一番改錄則後來之弊將至無窮至於指陳則旣以不誠爲敎更何云云耶宗岳曰金達淳之人器地處果何如則今番陳疏豈有挾雜之理乎上曰非但達淳也李肇源乃是先倡若以策文論之肇源之疏爲題達淳之疏可謂中頭金履喬疏爲逐條其所救措之策惟在卿等須思善處之道也宗岳曰造化之權在於殿下惟有處分之如何矣上曰予則惟有中批與除授而已卄八玉堂豈可箇箇特除乎宗岳曰左相若出仕則未知果有別般道理而姑俟日後當更加爛商矣命退諸臣以次退出
정조 16년
行都承旨趙尙鎭坐左承旨趙衍德坐直右承旨柳文養坐直左副承旨申耆坐右副承旨申獻朝坐同副承旨金孝建坐注書徐有聞病一員未差假注書鄭尙愚仕趙台榮仕直事變假注書未差
정조 16년
金孝建啓曰大司憲具㢞未肅拜執義掌令一員持平一員未差掌令李日運持平朴孝成在外監察茶時之意敢啓傳曰知道
정조 16년
傳于趙尙鎭曰都承旨右承旨入侍
정조 16년
金孝建啓曰新除授承旨徐有秉時在黃海道白翎鎭任所斯速乘馹上來事下諭何如傳曰許遞前望單子入之
정조 16년
金孝建啓曰新除授承旨柳文養方在罷散中何以爲之敢稟傳曰敍用
정조 16년
金孝建啓曰新除授承旨柳文養卽爲牌招察任何如傳曰允
정조 16년
傳于趙尙鎭曰政官牌招開政
정조 16년
傳于金孝建曰回榜人入侍
정조 16년
以大司憲具㢞牌不進推考傳旨傳于金孝建曰許遞前望單子入之
정조 16년
大司憲前望單子入之趙宗鉉落點
정조 16년
禮曹判書前望單子入之徐浩修落點
정조 16년
申獻朝以弘文館言啓曰本館上番闕直事甚未安今日政新除授玉堂待下批仍卽牌招以爲推移入直之地何如傳曰允
정조 16년
有政吏批判書金思穆參判朴祐源參議徐邁修行都承旨趙尙鎭進以尹東晩爲大司諫宋民載爲執義任長源爲掌令洪克浩爲持平柳星漢爲正言李殷模爲副校理李貞運爲修撰朴奎淳爲副修撰李濟萬爲兵曹參議林蓍喆爲知義禁李在徽爲兵曹正郞李種徽爲掌樂僉正安廷鐸爲司宰僉正同義禁林蓍喆
정조 16년
兵批判書李秉模病參判李鎭復入直進參議李濟萬未肅拜參知金載翼左副承旨申耆進副護軍鄭東觀洪彦喆宋煥箕副司直鄭好仁林蓍喆李喆模尹致性副司果鄭毅祚竝單付
정조 16년
趙衍德啓曰合辭闕啓已至多日事甚未安今日政新除授臺諫竝待下批牌招大司憲趙宗鉉一體牌招何如傳曰允
정조 16년
柳文養以弘文館言啓曰新除授副校理李殷模時在京畿驪州地經筵入番事緊請斯速乘馹上來事下諭答曰依啓
정조 16년
柳文養以訓鍊都監言啓曰依下敎長湍回榜出身韓汝胄處宴需米三石木綿五疋輸送京畿監營使之下送之意敢啓傳曰知道
정조 16년
柳文養以禁衛營言啓曰依下敎長湍回榜人韓汝胄宴需參考前例米三石木綿五疋輸送京畿監營之意敢啓傳曰知道
정조 16년
柳文養以御營廳言啓曰依下敎長湍回榜人韓汝胄處宴需米三石木綿五疋輸送京畿監營使之下送之意敢啓傳曰知道
정조 16년
壬子四月初十日辰時上御重熙堂都承旨右承旨入侍時行都承旨趙尙鎭右承旨柳文養假注書鄭尙愚記注官李宗烈金良倜以次進伏訖上命讀公事書判付訖上曰見錦伯狀本安富驛戶之一時燒燼極爲矜念矣尙鎭曰本驛聞是大村而且多富實人云奠接似不難矣上曰注書出去政事望筒持入賤臣回奏曰政事望姑未修正云矣命退承史以次退出
정조 16년
壬子四月初十日辰時上御重熙堂右副承旨入侍時右副承旨金孝建假注書趙台榮記注官李宗烈金良倜以次進伏訖上命書傳敎曰北道陵寢禮堂奉審當次年已過每有待下敎之命矣今番咸興本宮祭器新造下送而祭圖與定例尙未一定永興本宮則欲待奉審後爲之只以昨冬持來之文蹟留置矣禮堂奉審之許久曠行不但事面未安祭儀事兼有所重豈可付之道臣因便爲之乎禮堂奉審今月內發行兩宮祭式旣釐正且有禮堂將事之故例先詣咸興本宮攝行酌獻禮次詣永興本宮一體行祀仍行各陵寢奉審以來又命書傳敎曰自有所重則奉審不可許久曠行雖令發行而民邑廚傳之弊亦不可不念今番禮堂奉審之行凡係爲弊之端各別省略驛馹勿爲濫把俾無一毫貽弊事令廟堂嚴飭行會上曰禮曹判書前望單子入之待下批牌招察任出榻敎命退承史以次退出
정조 16년
壬子四月初十日午時上御重熙堂回榜人入侍時同副承旨金孝建假注書趙台榮記注官李宗烈金良倜以次進伏訖上曰回榜人使之行禮可也孝建承命分付引儀唱入就位行四拜禮回榜人韓汝胄入庭行拜禮上曰老人行禮時如難起伏以其子孫使之扶之可也汝胄行禮受花牌訖命進前階下敎曰今年幾何汝胄曰九十八歲矣上曰常時寢食何如汝胄曰善飯穩睡矣上曰三營門之題給宴需爾若難於領去當使畿營輸給以此知悉又於下鄕時自畿營出給馬匹善爲還歸可也命退諸臣以次退出
정조 16년
行都承旨趙尙鎭坐左承旨趙衍德坐直右承旨柳文養坐左副承旨申耆坐右副承旨申獻朝坐直同副承旨金孝建坐注書徐有聞病一員未差假注書鄭尙愚仕趙台榮仕直事變假注書韓啓翼仕
정조 16년
趙衍德啓曰大司憲趙宗鉉執義宋民載牌不進掌令李日運任長源持平洪克浩朴孝成在外監察茶時之意敢啓傳曰知道
정조 16년
申耆啓曰來十六日日次儒生殿講日次矣敢稟傳曰爲之
정조 16년
申耆啓曰臣申耆以入直禁軍戎器點考下直進去之意敢啓傳曰知道
정조 16년
申耆啓曰臣依定式進詣仁政殿月臺入直禁軍等戎器點考則皆無頉仍以傳敎內辭意勞問則亦皆好在云矣敢啓傳曰知道
정조 16년
傳于柳文養曰輪對官後日次來待
정조 16년
傳于柳文養曰右承旨入侍
정조 16년
事變假注書沈鎜改差代以韓啓翼爲事變假注書
정조 16년
以兵曹監軍單子傳于申耆曰在外兵郞軍色外竝改差令該曹口傳差出
정조 16년
吏曹口傳政事以閔師宣爲兵曹正郞崔履亨爲佐郞
정조 16년
以義禁府都囚徒傳于趙衍德曰時囚今日內捧供
정조 16년
傳于申獻朝曰坐直承旨入侍
정조 16년
以江原監司尹師國啓本罪人柳孝遠金化縣到配事傳于趙衍德曰放送事回諭
정조 16년
申耆以兵曹言啓曰今四月十一日武臣賓廳武經講書時御營廳把摠李在淵三略不通軍器寺主簿陳義行三略不通掌苑署別提金昌信孫武子第三卷不通竝依法典推考警責何如傳曰允
정조 16년
趙衍德以義禁府言啓曰星州前牧使洪守榮麻田前郡守鄭履玉交河郡守林性運拿問處之事傳旨啓下矣林性運今方待命卽爲拿囚洪守榮時任信川郡守方在任所鄭履玉下去京畿麻田地云依例發遣府羅將拿來何如傳曰允昨筵欲爲下敎未果鄭履玉事其時鈴原府院君神道碑有御諱使之建閣也因道伯筵奏往復該廳使之從便貸用則雖非此惠堂句管時事同爲提奏於擧條未免不審履玉勿論傳旨付標可也
정조 16년
趙衍德以義禁府言啓曰保放罪人權道性還囚捧供之意敢啓傳曰知道
정조 16년
趙衍德以刑曹言啓曰頃因鐵山人鄭機擊錚前府使洪百游賣鄕錢五百五十兩更爲退限一一備給後草記事命下矣謹以傳敎內辭意前後申飭不啻嚴明而其子慶運保授曹內連加督納于今四朔少不動念者固已痛駭且日前慶運謂有父病暫請救護故念其情理不得已代奴保放矣爲日稍久終不來現故發差推捉仍爲逃避而況百游無恙在家掩匿其子於他處末乃以死不就捕等說肆口叱斥敢欲頑拒如此蔑法誠一變怪莫非臣取侮之致惶愧無地而此若不爲嚴懲朝令不行紀綱掃地決不可尋常處之洪百游令該府拿問嚴處其子慶運捉來嚴囚杖治督捧而成命之下趁不徵給若是稽滯不勝惶恐之意敢啓傳曰此草記寧有如許國綱還給定日徵給草記後洪百游仍送該府照律可也
정조 16년
禁府啓目公州前判官尹秀東原情云云傳旨內辭緣惶恐遲晩刑推得情何如判付啓尺文之眞僞無以卽辨則見欺豈爲重罪罪名分揀後放送爲良如敎又啓目郭山前郡守金㝡煥原情云云問目內辭緣泛稱遲晩所當請刑是乎矣曾經都摠經歷勿爲請刑載在大典通編議處何如判付啓考律以草記勘放爲良如敎
정조 16년
禁府啓目交河前郡守林性運原情云云傳旨內辭緣泛稱遲晩刑推得情何如判付啓旣有奪告身之命別無加勘之律放送爲良如敎禁府啓目馬島前萬戶權道性原情云云問目內辭緣泛稱遲晩刑推得情何如判付啓除刑推考律以草記勘放爲良如敎
정조 16년
右議政朴宗岳箚曰伏以臣之不肖無似冒叨匪據今易三箇月矣隨行逐隊無一獻爲古人所謂伴食中書者正爲臣準備語也日夕惶懼如臨于谷此際以會圈事轉生葛藤儒臣聲罪大僚引咎致令至尊獨勞於上酬應紛紜莫非臣惹起事端以至於此也論其辜負合被大何且伏念臣蒲柳之質早衰犬馬之病轉深自經前冬危惡之疾餘症往來殆無寧日政府重任決非臣養病之所也情地之不安旣如右疾病之難强又如此反復思惟末由淟涊再昨登筵也冒萬死仰陳衷懇而未蒙體諒之恩下情抑鬱無地自容苟使臣宜不去而求去則是圖占便宜負國負恩也臣雖不忠無狀豈忍爲此宜去而不去則是貪戀榮祿患得患失也以聖上則哲之明亦安用彼相爲哉噫臣身非己有生死向前斷斷寸忱炳然如丹今此瀝血豈可已而不已者哉自以爲參前倚衡有斟酌商量者存究其情踪則可謂迫隘而若其區區所執則亦可謂迷不知變矣伏乞聖慈俯賜矜憐亟許斥退以卒生成之澤以幸公私之事千萬至祝千萬至祝取進止答曰省箚具悉卿懇昨筵已料卿陳懇之本意不在於所愼矣今又見卿箚果然卿之疾病之不至於難强已所領略者敦迫之外寧有更容他說況昨筵之諭何等丁寧則卿必言拂衣決退面勸而所不得者豈可以齟齬文字數行勉回若浼之執耶知是也則中書無視事之大臣使公卿百執事直請裁決庶務於承政院而予將替行大臣之事乎大抵無必可去之義而便欲決去這間微旨奧意非予寡昧所可融會貫通如以今日之申諭不以爲不是望須勿辭視事仍傳曰此批答遣史官傳諭
정조 16년
正言柳星漢疏曰伏以臣老父今年六十有六矣素有風濕之病自近日越添一倍左臂左足痿薾冷澁委頓床笫臣無他兄弟姊妹凡食飮藥餌之節非臣則無以扶將看護雖時日之間勢難離捨束帶供職目今末由進退迫隘情事切苦伏乞聖明察臣至情亟垂體諒以便救護焉臣又以湖右堂試事有難冒之端昨年監試試官韓用鐸竄配後參試官李斌金聖準供辭皆以奸吏方文培爲肯綮而其指意則專歸於庚戌秋試官其時試官卽臣也李斌則曰專由於禮山監試文培弄奸之事金聖準則曰頗有濁亂之跡其曰專由頗有雖微有不同而其罪狀臣則一也蓋文培禮山邑吏房吏也臣素不識其何狀而竝各邑禮吏驅而置之支供所凡本邑擧行之事或召入或拿入終始使喚至於試事則臣雖萬萬無似九十人試券不能自辦而仰一吏之口吻則是無挈甁之智也且臣苟欲爲非則何待乎是吏也李斌曰文培庚戌年以將校名色弄奸換封此則有若臣別以將校名色帶去者然用意雖巧言事則爽實無論校與吏旣曰下輩作奸犯科則罪在試官論以法典臣當被重律而聖度天大曲庇勿問至今倖免在朝家雖仰含垢藏疾之盛德在臣身實爲包羞無耻之一端事屬疑似跡涉黯黮伏乞令道臣刑其吏覈其實臣若有一半分干涉之事則臣當伏欺罔之罪其或弄奸換封而漫不省覺則臣當受不察之律一一究竟以明臣罪以嚴科場焉本事未究覈之前無非臣蹙伏俟勘之日也尤何敢晏然於臺次乎臣以此情踪承膺無路天牌儼臨冒死違傲伏願亟降威罰臣所帶職名先卽鐫削以爲孤恩溺職者之戒焉臣無任惶隕之至省疏具悉爾其勿辭救護父病
정조 16년
壬子四月十一日申時上御重熙堂右副承旨入侍時右副承旨申獻朝假注書趙台榮記注官李宗烈金良倜以次進伏訖上命讀禁府公事仍書判付訖上曰金熙采照律何不擧行云耶獻朝曰判義禁不爲出仕故次堂例不得擧行云矣命書傳敎曰時囚照律皆令次堂擧行命退承史以次退出
정조 16년
行都承旨趙尙鎭坐左承旨趙衍德坐直右承旨柳文養坐左副承旨申耆坐右副承旨申獻朝坐同副承旨金孝建坐直注書徐有聞病一員未差假注書鄭尙愚仕趙台榮仕直事變假注書韓啓翼仕
정조 16년
藥房都提調朴宗岳提調金履素副提調趙尙鎭啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
金孝建啓曰大司憲趙宗鉉未肅拜執義宋民載傳旨未下掌令林長源李日運持平洪克浩朴孝成俱在外監察茶時之意敢啓傳曰知道
정조 16년
傳于柳文養曰右承旨軍士房承旨入侍
정조 16년
傳于趙尙鎭曰同副承旨入侍
정조 16년
以全羅監司鄭民始狀啓列邑所在原還餉留庫中限三萬石特許加分事傳于柳文養曰依狀請施行事回諭
정조 16년
申耆以禮曹言啓曰郊壇四孟朔遣禮郞看審有無頉自該曹草記事定式矣發遣郞廳風雲雷雨壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上及紅箭門壇垣階砌俱爲無頉而此後看護等節着意擧行事申飭之意敢啓傳曰知道
정조 16년
金孝建以義禁府言啓曰時囚照律皆令次堂擧行事命下矣時囚罪人韓永逵傳旨內進伏之際徑入楹內擧措顚錯拿處罪取考律文大明律不應條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外苔杖竝收贖矣韓永逵杖八十收贖奪告身三等放送蔡顯一全羅監司鄭民始狀啓內還穀事體何等嚴重而奸鄕猾吏恣意幻弄或稱官屬之所逋或稱民間之未捧年年虛錄流伊反作之數至於一萬五千石之多究其情狀節節痛惡而前後守令輩一任所爲全不檢察揆以法意萬萬駭然各年虛錄磨勘守令罪狀令攸司稟處罪取考律文則大典通編倉庫條有曰還上虛錄守令徒三年定配又五年禁錮推斷條有曰犯私罪杖一百以上之罪告身盡行追奪矣蔡顯一告身盡行追奪又五年禁錮黃海道平山府猉獜驛徒三年定配權道性全羅監司鄭民始狀啓內還餉事體何等嚴重而鎭屬之恣意幻弄流來反作之數至爲三千餘石之多究其情狀節節痛惡居鎭四載之間許多反逋彌縫掩覆之狀已極駭然而自臣營屢次發關査問虛實使之從實自首而終事欺諱稱以無頉昨年反作又甚夥然歲末磨勘虛錄修報及其反閱査出之後徵逋等節亦不致意者尤爲無狀其罪狀令攸司稟處罪取考律文則大典通編倉庫條有曰還上反作守令徒三年定配又五年禁錮大明律詐僞條有曰報上不以實者杖八十名例有曰二罪俱發以重者論大典通編推斷條有曰犯私罪杖一百以上之罪告身盡行追奪矣權道性從重論告身盡行追奪又五年禁錮江原道歙谷縣貞德驛徒三年定配金㝡煥平安監司洪良浩狀啓內還穀分留法意何等至嚴而反作之數至於二千四百九十石私分未捧亦至一千二百五十九石之多萬萬駭痛身爲守土之官莫重國穀不能典守一任反作恣意私分若是夥然究厥罪犯宜加重勘不可以已爲貶罪置而不論其罪狀令攸司稟處罪取考律文則大典通編倉庫條有曰還上反作守令徒三年定配又五年禁錮折半留庫中半分者限三年徒配其外勿論石數竝奪告身名例有曰二罪俱發以重者論推斷條有曰犯私罪杖一百以上之罪告身盡行追奪矣金㝡煥從重論告身盡行追奪又五年禁錮忠淸道韓山郡新谷驛徒三年定配金熙采刑曹啓目判付內今此査事肯綮在於角抗反決一款而觀此營屬招供及道伯首實之報辭其所刑治者卽權瑋之兄㻈與同黨具允中也其他申尙五李珹段渠以校儒不爲挺身立證而反被允中輩援引以此罪亦爲刑推云則雖謂之御史所歇治者道臣更加猛治無所不可若以刑治㻈等四人曰以角抗反決則太不着題況御史以奉使之行不能自斷刑配已所按査者借口於道臣而決處則此事無異於御史之使之爲之到今道伯毫無可罪之端以此分付使卽察任御史金熙采段按査之行異於暗行則査案修正書啓繕寫當於在本邑時所可爲者則有甚廣議博採之事初七復路近十日逗遛城外此自有按査御史以來所未聞之擧且其日前疏語窘遁噴殆若自拔而自效然者節節辱命件件貽羞反坐之律不施於熙采而何爲熙采付之王府以其當律照勘事分付罪取考律文則大明律誣告條有曰誣告人徒流罪者加所誣罪三等罪止杖一百流三千里大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣金熙采杖一百收贖告身盡行追奪慶尙道蔚山府流三千里定配而竝以狀啓及判付內辭意具罪目依例發遣府書吏羅將押送于各其配所何如傳曰允金熙采外如有功議各減一等可也
정조 16년
金孝建以義禁府言啓曰韓永逵杖八十收贖奪告身三等蔡顯一金最煥權道性各告身盡行追奪又五年禁錮徒三年定配金熙采杖一百收贖告身盡行追奪流三千里定配照律草記批旨內允金熙采外如有功議各減一等事命下矣韓永逵十代祖繼禧佐理功臣云功減一等杖七十收贖奪告身二等金最煥八代祖孝信振武原從功臣云功減一等告身盡行追奪又五年禁錮徒二年半定配蔡顯一權道性無功議云矣敢啓傳曰知道
정조 16년
金孝建以義禁府言啓曰馬島前萬戶權道性告身盡行追奪又五年禁錮徒三年定配照律草記蒙允矣卽接道性呈狀則三式年戶口現納而其父折衝順慶年今七十八無兄弟獨身的實故取考律文則大明律犯罪存留養親條有曰凡祖父母父母老疾應侍家無以次成丁者若犯徒流收贖存留養親矣權道性徒三年定配以親年七十八歲依律文收贖告身盡行追奪又五年禁錮何如傳曰允
정조 16년
壬子四月十二日辰時上御重熙堂右承旨軍士房承旨入侍時右承旨柳文養左副承旨申耆假注書鄭尙愚記注官李宗烈金良倜以次進伏訖上命讀公事書判付訖命文養書傳敎曰昨年以內寺奴婢釐正事別下飭敎令諸道査正狀聞而以北道狀啓之尙未來到未免踰歲當自廟堂從後回啓稟處其中嶺南之咸陽等山郡奴貢木之以布代納一款須卽處分然後可以決定無論布與錢從民願先擧行後狀聞事令廟堂分付命退承史以次退出
정조 16년
壬子四月十二日辰時上御重熙堂同副承旨入侍時同副承旨金孝建假注書趙台榮記注官李宗烈金良倜以次進伏訖上命書傳敎曰凡係園所苟涉民弊雖細莫敢放過卽諸臣之所知年前李運行家山以新邑鄕校之建設累代墳塚遷移也特命收用況局外不遠地有進士李溶者父母及叔及至親族山之七塚遠過百年內外而渠以貧窮寒士自辦營移云而不告於官故官亦不能助給事役之需近始聞而知之到今雖難追給物力此儒曾於泮試屢占不但知名且其家世卽聞族自朝家收用無所不可此意宜令銓官知之今番因植木聞之自細藍坪至下柳川己酉秋奉轝時治道後卽命許民畊作而每年爲輦路田主不敢播食而官則以不屬於公土亦不許減稅云不墾之土應惟正之稅者是豈無使一夫不獲之本意乎亦宜令該曹該道知此意蠲其賦卿旣主管園務以此傳敎分付吏戶堂畿伯事令備郞傳于左相孝建曰同罪未敍人隨卽提拿事曾有定式矣前大司諫柳文養旣已蒙敍除職而前執義沈能翼前掌令鄭景祚前持平徐有沂前正言鄭來百俱是同罪之人故敢此仰達矣上曰竝敍用可也出擧條命退承史以此退出
정조 16년
行都承旨金憙坐行左承旨趙心泰坐右承旨趙衍德坐直左副承旨申耆坐直右副承旨申獻朝坐同副承旨金孝建坐注書徐有聞病一員未差假注書鄭尙愚仕趙台榮仕直事變假注書未差
정조 16년
申耆啓曰大司憲趙宗鉉未肅拜執義未差掌令任長源李日運持平洪克浩朴孝成俱在外監察茶時之意敢啓傳曰知道
정조 16년
申耆啓曰來十六日日次儒生殿講爲之事命下矣處所以何處爲之乎敢稟傳曰與專經文臣殿講及專經武臣試射堂上堂下武臣朔試射同日設行處所春塘臺爲之武臣堂上試射久未爲之今番欲爲同爲試取而今朔非季朔也只當以付祿者應試然則射員必當數少堂上武臣則無論士夫中庶願赴者捧擧案別試柳葉箭一巡優等者論賞以此令兵曹知委
정조 16년
申耆曰禁衛營將官來言今日本營軍兵日次私習云矣敢啓傳曰知道
정조 16년
趙衍德啓曰右承旨柳文養今日不爲仕進牌招何如傳曰允
정조 16년
趙衍德啓曰禮曹判書徐浩修依下敎來待矣傳曰入侍
정조 16년
承旨前望單子入之金憙趙心泰落點
정조 16년
申耆啓曰合辭方張之時兩司無詣臺之員事甚未安今日政新除授兩司諸臺竝待下批牌招未肅拜人員一體牌招何如傳曰允
정조 16년
申耆以弘文館言啓曰本館上番闕直事甚未安今日政新除授玉堂竝待下批仍卽牌招以爲推移入直之地何如傳曰允
정조 16년
有政吏批判書金思穆參判朴祐源參議徐邁修進左副承旨申耆進以林蓍喆爲大司諫姜忱爲執義朴宗來爲校理宋翼孝爲修撰鄭來百爲副修撰徐有沂爲吏曹正郞曺命峻爲敦寧判官姜世揆爲監察許霍爲掌樂主簿鄭亮采爲司圃別提洪旭浩爲活人別提韓範敏爲假引儀黃仁燾爲三登縣令申在維爲連山縣監成均博士單車敬鎭學錄單崔致翼學諭單金致礪海美縣監李永喆限三年仍任事承傳再政以安廷驛爲陽城縣監
정조 16년
兵批判書李秉模參判李鎭復病參議李濟萬入直進參知金載翼病行左承旨趙心泰進以洪聖淵姜五成爲副摠管金羲淳爲文兼僉知三單許鏛崔景金鎭恒副護軍徐有秉副司直具㢞
정조 16년
傳于申耆曰前平安兵使留待
정조 16년
傳于趙衍德曰坐直承旨入侍
정조 16년
傳于申耆曰前平安兵使入侍
정조 16년
傳于申耆曰當該注書汰去
정조 16년
以慶尙監司鄭大容狀啓軍威縣民家失火事傳于申耆曰方春失所極爲矜惻拔例顧恤畢奠接形止使之報來後狀聞事回諭
정조 16년
申耆以禮曹言啓曰咸興永興兩本宮攝行酌獻禮吉日令日官池日賓推擇則咸興本宮酌獻禮來閏四月初六日爲吉永興本宮酌獻禮同月十六日爲吉云以此日知委擧行何如傳曰允
정조 16년
申耆以禮曹言啓曰今此咸鏡道各陵殿奉審事進去曹堂上所用印信一顆依例齎去之意敢啓傳曰知道
정조 16년
申耆以兵曹言啓曰宣傳官趙恩錫身病猝重時月之內萬無起動供職之望呈狀乞遞改差何如傳曰允
정조 16년
金孝建以禁衛營言啓曰本營哨官成舜民遷轉代出身李宗祥單付之意敢啓傳曰知道
정조 16년
壬子四月十三日卯時上御重熙堂左副承旨右副承旨入侍時左副承旨申耆右副承旨申獻朝假注書鄭尙愚記注官李宗烈金良倜以次進伏訖上命讀公事書判付訖命耆書傳敎曰以不爲仕進雖已出牌聞有實恙右承旨柳文養許遞都承旨趙尙鎭亦然云許遞前望單子入之待下批牌招察任又命書榻敎曰政官牌招開政命退承史以次退出
정조 16년
壬子四月十三日午時上御重熙堂禮曹判書入侍時右承旨趙衍德假注書趙台榮記注官李宗烈金良倜禮曹判書徐浩修以次進伏訖上曰王大妃殿進御一錢重人蔘養胃湯自今日限十貼煎入出榻敎上敎浩修曰咸興永興本宮奉審之行欲於何間發行耶浩修曰酌獻禮擇日草記入啓啓下後當爲計日發程矣命浩修讀奏御製咸興永興攝行酌獻禮祝文訖上曰分付香室使之正書原本置于內閣可也命退諸臣以次退出
정조 16년
行都承旨金憙病行左承旨趙心泰坐直右承旨趙衍德坐直左副承旨申耆坐右副承旨申獻朝坐同副承旨金孝建坐注書徐有聞病一員未差假注書鄭尙愚仕趙台榮仕直事變假注書未差
정조 16년
申耆啓曰大司憲趙宗鉉未肅拜執義姜忱掌令任長源李日運持平洪克浩朴孝成俱在外監察茶時之意敢啓傳曰知道
정조 16년
傳于申耆曰傳香承旨馳詣宗廟景慕宮奉審摘奸以來
정조 16년
以忠淸監司朴天衡狀啓應加分外各樣還穀留庫中限一萬三千石特許加分事傳于申耆曰依狀請施行事回諭
정조 16년
申耆以壯勇營言啓曰今四月十四日本營中日試射時武藝別監鳥銃沒技人別單書入之意敢啓傳曰知道
정조 16년
壬子四月十四日未時上御重熙堂右承旨入侍時右承旨趙衍德假注書趙台榮記注官李宗烈金良倜以次進伏訖上曰留院上疏持來賤臣承命出持榮川郡守李勉兢上疏進伏命承旨讀奏訖仍書批答命退諸臣以次退出
정조 16년
行都承旨金憙病行左承旨趙心泰坐右承旨趙衍德坐直左副承旨申耆坐右副承旨申獻朝坐同副承旨金孝建坐直注書徐有聞病一員未差假注書鄭尙愚仕直趙台榮仕事變假注書未差
정조 16년
金孝建啓曰大司憲趙宗鉉未肅拜執義姜忱掌令任長源李日運持平洪克浩朴孝成俱在外監察茶時之意敢啓傳曰知道
정조 16년
趙心泰啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 16년
傳于趙心泰曰左承旨右承旨入侍
정조 16년
傳于趙心泰曰今番武臣堂上以上之特令赴試豈爲觀瞻意在奬藝在朝廷美事在渠輩盛擧義當跛躃皆聳癃老爭赴而觀此結束色先捧之擧案尙未滿千數是豈昨日申飭之意乎況軫念渠輩戎衣之未及如式措備閑散之類至令除筒箇及笠飾則雜岐堂上之遺漏姑無論邊禦以上元在京者亦多不參此亦紀綱所在兵曹判書三營將臣爲先記過漢城判尹及軍士房承旨事過後拿問勘罪斷不可已明日試射退行於一兩日後以此意更爲申飭此試射旣退行付祿堂上武臣專經及時仕堂下武臣試射專經文臣日次儒生殿講一體退定事分付如是申飭之後在京稱在外者令兵曹査出分付畿營使卽趁期應試
정조 16년
趙心泰以訓鍊都監禁衛營御營廳言啓曰宣禧宮前新石橋上東邊石築今月十六日三營合力始役之意敢啓傳曰知道
정조 16년
壬子四月十五日未時上御重熙堂左承旨右承旨入侍時行左承旨趙心泰右承旨趙衍德假注書趙台榮記注官李宗烈金良倜以次進伏訖上命讀公事仍書判付訖上曰同副承旨入侍出榻敎賤臣承命出傳同副承旨金孝建進伏上曰專經文臣殿講參考官李晩秀日次儒生殿講參考官徐邁修相換出榻敎命退承史以次退出
정조 16년
行都承旨金憙病行左承旨趙心泰坐右承旨趙衍德坐直左副承旨申耆坐右副承旨申獻朝坐直同副承旨金孝建坐注書徐有聞病一員未差假注書鄭尙愚仕趙台榮仕直事變假注書未差
정조 16년
以慶尙監司鄭大容狀啓還穀應加分外參量加分令廟堂稟旨分付事傳于趙心泰曰稍近之湖西已後時夐越之嶺南尤可謂太後時此事他事稽忽若此道伯不讀孟子乎後勿如是玩愒所請加分依施事回諭
정조 16년
申耆以義禁府言啓曰抄啓文臣金履載置之府中公廨使之突誦七編後草記事命下而金履載今已能誦云矣敢啓傳曰放送
정조 16년
壬子四月十六日酉時上御重熙堂右承旨入侍時右承旨趙衍德假注書趙台榮記注官李宗烈金良倜以次進伏訖上命以禁府都事金基豐狀啓金甲島圍籬安置罪人金文淳沈煥之李冕應等押付事書傳敎曰語到而念及未免七情之發不中節非故犯人孰不知特以筵敎必轉聞況有在筵躬聽者則啓語之不審厥罪不輕故耳然除非黨逆則伊日處分予亦知其過當向來堂疏之不以爲不是者此也竝特爲放送事分付命退承史以次退出
정조 16년
行都承旨金憙病行左承旨趙心泰坐右承旨趙衍德坐直左副承旨申耆坐右副承旨申獻朝坐同副承旨金孝建坐直注書徐有聞病一員未差假注書鄭尙愚仕趙台榮仕直事變假注書未差
정조 16년
藥房都提調朴宗岳提調金履素行左承旨趙心泰啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
金孝建啓曰合辭方張之時兩司無詣臺之員事甚未安除在外外大司憲趙宗鉉卽爲牌招何如傳曰允在外臺諫許遞
정조 16년
趙心泰啓曰禁衛營將官來言今日本營軍兵日次私習及中日設行云矣敢啓傳曰知道
정조 16년
趙心泰啓曰御營廳將官來言今日本廳軍兵日次私習及中日設行云矣敢啓傳曰知道
정조 16년
傳于趙心泰曰右承旨入侍
정조 16년
傳于金孝建曰大司諫許遞前望單子入之待下批牌招察任
정조 16년
大司諫前望單子入之洪聖淵落點
정조 16년
傳于金孝建曰持平前望單子入之待下批牌招察任
정조 16년
持平前望單子入之崔履亨落點
정조 16년
申耆啓曰吏曹郞廳來言臺諫有闕政事取稟傳曰當日爲之
정조 16년
申獻朝以弘文館言啓曰本館上番闕直已至多日事甚未安今日政新除授玉堂竝待下批仍卽牌招以爲推移入直之地何如傳曰允
정조 16년
有政吏批判書金思穆進參判朴祐源內閣進參議徐邁修進左副承旨申耆進以洪彦喆爲執義張錫胤爲掌令沈鏗爲掌令閔師宣爲持平柳誨爲正言鄭東觀爲校理金翰東爲修撰李景溟爲則修撰鄭存中金夢華爲同義禁宋時淵爲司宰僉正李度文爲南部令李中權爲典籍李溶爲童蒙敎官李益恢爲兵曹佐郞再政以沈能翼爲副校理朴師默爲副修撰鄭魯榮爲兵曹正郞鄭昌老爲監察金基豐爲引儀知義禁單鄭存中
정조 16년
兵批判書李秉模參判李鎭復參議李濟萬病參知金載翼入直進行左承旨趙心泰進僉知單李彙副護軍單姜忱任長源李日運副司直單趙尙鎭林蓍喆柳文養朴孝成洪克浩
정조 16년
趙心泰以備邊司言啓曰以忠淸道延豊縣安富驛失火民人摘奸宣傳官李馨秀書啓有卽爲回啓之命矣取見其書啓則以爲本驛燒燼民家雖已結幕僅蔽風雨而其中稍實者之今始結構爲七八戶其餘則今月內似可畢構入接而該縣監金弘道元恤典之米穀分給法意有在則雖有本邑已例以租代給極爲可駭連原察訪李顯秀一無顧恤爲辭矣該驛失火戶元恤典外各給米包及改構奠接等節頃因飭敎行會該道使之畢擧行後報來以爲草記之地矣今以書啓觀之則該驛察訪之全不顧恤極爲可駭爲先拿問重勘恤典米之以租代給雖曰邑例當此許多戶失所之時該縣監之因循此例已極不審而準折與否亦未可知査問該道待報來稟處何如傳曰允該察訪拿處之代令該曹今日政作窠各別擇擬以入待下批仍令當日下送可也
정조 16년
吏批三政以鄭東愼爲連原察訪
정조 16년
金孝建以弘文館言啓曰新除授修撰金翰東時在慶尙道安東地副修撰朴師默時在江原道原州地經筵入番事緊請竝斯速乘馹上來事下諭答曰依啓
정조 16년
趙衍德以戶曹言啓曰慶熙宮差備內及內各司奉審執頉處修改吉日令日官推擇則今四月二十日卯時爲吉云以此日時擧行何如傳曰允
정조 16년
趙心泰以都摠府言啓曰副摠管姜五成以禁衛中軍軍兵等中日試放事南別營晝仕出去之意敢啓傳曰知道
정조 16년
金孝建以備邊司言啓曰以榮川郡守李勉兢上疏有卽令廟堂回啓稟處之命矣取見其疏本則軍額之移送也災結之白徵也單代穀作錢之弊也軍額移定及災結永頉事纔因奉命閣臣李晩秀筵奏行會道臣使之具意見馳啓而至於穀作錢一事此非爲經用蓋因穀多之弊一從民邑之願許令作錢者原疏中經用云云似未悉朝廷本意而單代之數至於此多且旣登徹則決不可仍置而其在重糴法之道不可以該倅之疏直爲決處關問道臣更爲詳査論理狀聞後稟處何如傳曰允